एफ.सी. बार्सेलोना
एफ.सी. बार्सिलोना (कातालान व ) हा स्पेन देशाच्या बार्सिलोना शहरातील एक व्यावसायिक फुटबॉल क्लब आहे. इ.स. १८९९ साली स्थापन झालेला बार्सिलोना जगातील सर्वोत्तम व सर्वात लोकप्रिय फुटबॉल क्लबांपैकी एक मानला जातो. स्पेनच्या ला लीगा ह्या सर्वोत्तम श्रेणीच्या लीगमध्ये खेळणाऱ्या बार्सिलोनाने आजवर देशामधील व युरोपातील सर्व प्रमुख स्पर्धा जिंकल्या आहेत.

जगात सर्वाधिक चाहते असलेल्या संघांपैकी एक असलेल्या बर्सिलोनाची रेआल माद्रिद ह्या स्पेनमधील दुसऱ्या बलाढ्य संघासोबत अनेक दशकांची तीव्र प्रतिस्पर्धा आहे व सध्या रेआल माद्रिद खालोखाल बार्सिलोना युरोपातील दुसऱ्या क्रमांकाचा सर्वोत्तम क्लब आहे. ३२० कोटी अमेरिकन डॉलर इतके मूल्य असलेला बार्सिलोना जगातील दुसऱ्या क्रमांकाचा श्रीमंत फुटबॉल क्लब आहे.

विजेतेपदे

देशांतर्गत
ला लीगा: २३ वेळा
कोपा देल रे: २७ वेळा (विक्रमी)
सुपरकोपा दे एस्पान्या: ११ वेळा (विक्रमी)

युरोपीय
युएफा चॅंपियन्स लीग: ५ वेळा
युएफा कप विनर्स कप: ४ वेळा (विक्रमी)
युएफा सुपर कप: ४ वेळा

आंतरराष्ट्रीय
फिफा क्लब विश्वचषक: २ वेळा (विक्रम ब्राझीलच्या कोरिंथियान्ससोबत विभागून)

सद्य संघ 
३० जानेवारी २०१५ रोजी

संदर्भ आणि नोंदी

बाह्य दुवे 
 एफ.सी. बार्सिलोना.कॅट - अधिकृत संकेतस्थळ

स्पॅनिश फुटबॉल क्लब
बार्सेलोना